18. Kreslenie 

Panel Kreslenie


Zobrazíte ho tlačidlom Kreslenie  na paneli Štandardný. Obsahuje komponenty: Kresliť, Vybrať objekty, Voľné otáčanie, Automatické tvary, Čiara, Šípka, Obdĺžnik, Ovál, Blok textu, Vložiť WordArt, Vložiť Clip Art, Farba výplne, Farba čiary, Farba písma, Štýl čiary, Prerušovaná čiara, Štýl šípky, Tieň, 3D.

Kreslenie

Jednoduché útvary

Najprv klepnite na tlačidlo predstavujúci niektorý tvar (Čiara, Obdĺžnik, Ovál) na paneli Kreslenie, potom použite myš k vytvoreniu čiar alebo tvarov. 

Napríklad k vytvoreniu obdĺžnika, klepnite  Obdĺžnik, potom klepnite do dokumentu, aby ste nastavili ľavý horný vrchol obdĺžnika a ťahajte myš, aby ste vytvorili obdĺžnik požadovanej veľkosti. Pokiaľ pritom je stlačené SHIFT, vytvoríte štvorec.

Zložitejšie útvary


Použite ponuku Automatické tvary  k vytvoreniu zložitejších tvarov. Táto ponuka obsahuje podponuky: Čiary, Základné tvary, Obrysové šípky, Vývojový diagram, Hviezdy a nápisy, Bubliny, Ďalšie automatické tvary.

Ponuka Čiary 

Obsahuje príkazy Čiara, Šípka, Obojstranná šípka, Krivka, Voľná forma a Čarbanice.

Napríklad pre vytvorenie mnohouholníka zadajte príkaz Voľná forma a striedavo  klikajte a  ťahajte myšou. Ak mnohouholník je trojuholník, tak klepnite, aby ste ukotvili prvý bod a ťahajte myšou, až vytvoríte prvú stranu. Potom klepnite, čím ukotvíte druhý bod a opäť ťahajte myšou, čím vytvoríte druhú stranu atď.

Ponuka Základné tvary


Obsahuje mnoho základných tvarov. Napríklad trojuholník vytvoríte tak, že zadáte príkaz Trojuholník z tejto ponuky.

Úprava bodov mnohouholníka


Pre zmenu tvaru mnohouholníka vyberte ho a potom klepnite Upraviť body v ponuke Kresliť. V každom vrchole mnohouholníka sa objaví úchyt.  Ťahaním za tieto úchyty môžete zmeniť tvar mnohouholníka.

Výber objektov

Pre výber prvkov kreslenia  klepnite na tlačidlo Vybrať objekty a potom klepnite na objekt, ktorú chcete vybrať. Ak pri tom je stlačený kláves SHIFT, tak môžete  vybrať viac objektov. Vybrané objekty sú ohradené malými úchytmi.

Samozrejme, že funguje aj klasický spôsob výberu. Jeden objekt vyberiete tak, že na neho klepnete. Viac objektov vyberiete tak, že na nich  postupne klepnete so stlačeným SHIFT. 

Príkaz Úpravy(Vybrať všetko vyberie všetko, okrem objektov a obrázkov uložených cez text.

Text v kreslení


Text pre nakreslené objekty môžete vytvoriť buď v bublinách alebo textových rámčekoch. Pre vytvorenie textového rámčeku použite tlačidlo Blok textu.  O práci s blokmi textu pojednáva nasledujúca kapitola.

Bubliny 

Môžete ich  použiť k označeniu obrázkov.  Správajú sa ako blok textu. 

1. Zadajte príkaz  Bubliny a vyberte jednu z ponúkaných bublín.

2. Klepnite do obrázka tam, kde chcete, aby ukazovala šípka bubliny.

3. Ťahaním nastavíte veľkosť bubliny.

4. Napíšte text popisu a upravte jeho vzhľad.

5. Môžete meniť veľkosť a umiestnenie bubliny a tiež jej typ.

Presúvanie objektu

1. Vyberte objekt  alebo objekty, ktoré sa majú presunúť.

2. Ukážte myšou na jeden  z vybraných objektov. 

3. Ukazovateľ sa zmení na štvorsmernú šípku. Ťahajte ukazovateľ.

4. Uvolnením tlačidla myši dokončite presun.

Zmena veľkosti objektu

Ťahaním za rohové úchytky objektu sa zachová pomer strán. Ťahaním za stredové úchytky sa zmení pomer strán.

Mriežka


Kresliaca funkcia Wordu má voliteľnú, neviditeľnú mriežku, ktorá uľahčuje zarovnávanie. Keď je funkcia Prichytiť  k mriežke zapnutá, ťahanie myšou je trochu trhavé. Čiary mriežky sa chovajú ako magnety a presúvané objekty sa pohybujú medzi nimi, aj keď sa tomu snažíte zabrániť. Pre presné, hladké presuny funkciu Prichytiť k mriežke vypneme. Môžete tiež zmeniť počiatok a rozmer mriežky. To všetko nastavíte v  okne Kresliaca mriežka, ktoré vyvoláte príkazom  Kresliť(Mriežka.

Prekrývanie


Objekty môžete vytvárať z viac prvkov umiestnených vedľa seba, nad sebou alebo pod sebou. Ak objekty, sú uložené  jeden na druhom, hovoríme, že sa prekrývajú. Usporiadať prekrývanie môžete vybratím objektov a príkazmi Presunúť dopredu, Presunúť dozadu, O jeden dopredu, O jeden dozadu, Posunúť pred text, Posunúť za text v ponuke Kresliť(Poradie. 
Zoskupenie a oddeľovanie

 
Občas budete chcieť zmeniť viac nakreslených častí na jeden objekt. Tým sa uľahčí presun a zmena veľkosti zložených prvkov. Jednoducho vyberte všetky prvky  a potom zadajte príkaz Kresliť(Zoskupiť. Od tej chvíle sa všetky položky chovajú ako jeden objekt, dokiaľ skupinu nevyberiete a nezadáte Kresliť(Oddeliť. 

Otáčanie a preklápanie


Ak vyberiete objekt a stlačíte tlačidlo Voľné otáčanie úchytky objektu zozelenejú. Ťahaním myši za zelené úchytky objektom voľne otáčame. Iný spôsob  otáčania objektov je nasledovný.

 
Vyberte objekty a  v ponuke Kresliť(Otočiť alebo prevrátiť vyberte jednu z možností: Voľné otáčanie, Otočiť doľava, Otočiť doprava, Preklopiť vodorovne a Preklopiť zvislo. Tieto možnosti nefungujú v bloku textu. 

Kopírovanie objektov

Keď vytvoríte objekt, môžete ho skopírovať do schránky a vložiť zo schránky na iné miesto. 

Farba výplne

 
Nakreslené objekty môžete vyplniť rôznymi farbami. 

1. Vyberte požadované objekty.

2. Tlačidlom Farba výplne vyvoláte paletu farieb.

3. Klepnutím vyberte požadovanú farbu výplne.

Farba čiary

1. Vyberte požadované objekty.

2. Tlačidlom Farba čiary vyvoláte paletu farieb.

3. Klepnutím vyberte požadovanú farbu čiary.

Štýl čiary

1. Vyberte požadované objekty.

2. Tlačidlom Štýl čiary vyvoláte paletu štýlov čiar.

3. Klepnutím vyberte požadovaný štýl  čiary.

4. Voľba Ďalšie čiary vyvolá kartu Farby a čiary okna Formátovať automatické tvary.

Štýl šípky

1. Vyberte požadovanú čiaru.

2. Tlačidlom  Štýl šípky otvoríte ponuku štýlov šípiek.

3. Klepnutím  pridáte k nakreslenej čiare šípku.

Obrázky verzus nakreslené objekty 

Existujú dva typy grafických obrázkov. Obidva vie Word používať.

1. Čiarové obrázky sú zostavené z jednotlivých prvkov – čiar, kružníc atď. Týmto prvkom sa hovorí vektory. Vytvárame ich napr. kreslením vo Worde.

2. Namaľované obrázky sú reprezentované množinou bodov, napr. súbory .bmp – bitmapové obrazy. Vytvárajú sa kresliacimi programami.

Vkladanie obrazovky do dokumentu

Printscreen – vloží obrazovku do schránky. 

ALT + Printscreen – vloží aktuálne okno do schránky.

